Ieškant kondicionieriaus gedimų, iš pradžių UV lempa yra patikrinamas kondicionieriaus sistemos sandarumas, kuris yra laikomas vienu dažniausių automobilių kondicionierių gedimų priežasčių. Dėl atsiradusių skylių nesunkiai išbėga šaldiklis ir kondicionierius nebegali atlikti savo funkcijos, jis tiesiog neįsijungia. Taip pat dažnai genda kondensatorius, kondicionieriaus radiatorius, kompresoriaus veleno riebokšlis, dėvisi kitos fiziškai veikiamos dalys. Veikiant korozijai ir ant kondensatoriaus kaupiantis dulkėms bei nešvarumams yra prarandamas hermetiškumas. Suvirinus surastą plyšį, labai tikėtina, kad netrukus jis atsiras kitoje vietoje, tačiau po kiekvieno virinimo, kondicionierių reikia iš naujo užpildyti, todėl tai gali brangiai kainuoti. Esant kondensatoriaus problemai geriausia jį pakeisti nauju, tačiau kai kurias kondicionieriaus dalis, kaip pvz. kompresoriaus skriemulio guolį, galima pakeisti neišardant kondicionavimo sistemos. Jeigu kondicionieriaus pildymas nedavė rezultato arba pagerino kondicionieriaus veikimą tik trumpam, greičiausiai jūsų automobiliui yra reikalingas kondicionieriaus remontas.